Os oubeos do kan-Meijome: O mesmo problema, dúas facianas\nO mesmo problema, dúas facianas\nOUUUUuuuu... Cometín o erro de tentar dar un 'flash' sobre o que realmente se está a xogar no cimeiro de Bali chuzando unha nova e linkando outras 3 para non pasa-lo choio de facer unha entrada que sei que non vai ler ningúen porque aportar non aporta ren.\nMais como son así de sentidiño e vin que algúen se molestou pois díxenme:"hala, agora hai que deixa-la peli para mais tarde e a escribir".\nPlantexo: No cimeiro que a ONU organizou en Bali deberíanse negocia-los acordos que substitúan ó "protocolo de Kyoto" e posibiliten xa non a disminución da producción de CO2 senon o estancamento da súa producción.\nEnredo: Como era de supoñer os paises que aínda non "disfrutan" do noso nivel de desenrolo entenden, non sen falta de razón, que teñen dereito a percorre-lo mesmo camiño ca nós no que atíngue a producción de enerxía de fontes non renovabeis e a emitir CO2 segundo as súas necesidades malia que alí sobre sol ou vento; entre outras cousas porque esas tecnoloxías lles resultan moi caras de implantar e de escaso rendemento para as súas proxeccions de crecemento.\nE ahí cando entra os argumento cientistas do 'troco climático' ou, para seren mais exactos, da influencia das actividades humanas (directa ou indirectamente) nas variacions naturais dos parámetros climáticos. Unha teoría que existe e ten argumentos convincentes dende os anos 70 mais que ata o de agora fora tomada de "cogna" polas clases dirixentes.\nSei que o que vou plasmar non me creará simpatías mais é como o penso; por unha banda vexo que agora o tema do 'troco climático' é unha moda mais da sociedade consumista e vexo que non hai unha verdadeira acción á posible raiz do problema mais aló de tentar vendernos o que nos teñen que vender empaquetadiño nun envoltorio verde. É un "greenwashing" político ben dirixido por quen sabe que o negocio petroleiro remata e quer colocar en primeiro plano as alternativas que só admiten un tipo de producción industrial que manteña nas súas mans o 'oligopolio' enexético.\nNon é tanto a presenza de voces e argumentos contrarios á tendencia xeral o que me fai pensar así; iso é o normal no mundo cientifico, a teoría da relatividade segue a ser controvertida nalguns aspectos e non pasa ren... o que me alarma son as voces que queren proclamar esta teoría como dogma (teño lido que coma delicto penalble) algo que é o culmen do anticientismo.\nA contaminación por CO2 é un feito incotestabel e o seu efecto sobre o complexo sistema climático e o resultado de todo elo un enigma que non desmerece un grande esforzo investigador e preventivo; é por elo que acadar acordos en Balí é importánte tanto no plano da emisión de CO2 como das alternativas para a producción enerxética cara ó futuro.\nOs estados europeos deben seguir percurando a reducción do consumo enerxético, a producción de enerxía menos contaminante e a "independencia" enerxética... e nesas entra en xogo, outra volta, o tema nuclear. Xa sinalei un estudo asisado do Instituto "Elcano" sobor do engano de pensar que a alternativa "atom" é a mellor para a independencia enerxética por múltiples motivos; pero o tema volta a estar na campaña política e todos sabemos xa por onde se decanta cada partido (PP, P$O€).\nUn argumento a prol do que digo é que semella que o tema da contaminación só debe ser atendido no canto de afectaren ó clima, ou seña, no que respecta á emisión de CO2 e que; pola contra, no resto de contaminacions (das augas, da terra, dos xenes...) as alarmas dos mesmos investigadores que sinalan os perigos da aceleración antropoxénica dos trocos do clima non son atendidas sen tan sequera comentadas.\nSegue sen atacarse o tema FUNDAMENTAL de que vivimos unha sociedade no que paga mais a pena tirar algo tras un primeiro uso e mercar outro producto que producir e mercar útiles e elementos con mais vida funcional. Segue a despreciarse a creación de zonas de conservación ABSOLUTA do medioambiente e o mantemento da diversidade da vida como garante ante problemas actuais e futuros. Pérmitense novos desenrolos xenéticos e tecnolóxicos sen probas sólidas sobre os seus efectos a medio prazo e sen coñecementos amplos sobre os seus mecanismos de actuación... Mais agora o CO2 é o único que conta; imos cegados polas bucinas dos medios mentras nalguns despechos no alto dos rañaceos rien...\nOubeouno Xose Manuel Meijome o 8.12.07\n¿U-la a rexeneración D?\nO cancro do hiperbeneficio\nO día do xuizo\nPostos a cobrar...\nA terceira vitima\nEu nascin nunha ribeira do Arauca...


Os reforzos concéntranse atrás\nEloy Jiménez. técnico do Lugo, considera "urxente" a chegada de dous novos defensas centrais tras a saída de Miguel Vieira ao fútbol turco O preparador de Hellín cre que tamén se deben asinar xogadores para o centro do campo e un dianteiro que complete o persoal\nphoto_camera Eloy Jiménez, na concentración de Vilalba. XESÚS PONTE\nCristian asegura que Eloy Jiménez o axudou a quedarse\nO adestrador do Lugo, Eloy Jiménez, ve "primordial" a chegada de dous defensas centrais para apontoar a zaga do equipo lucense. Tras a marcha de Miguel Vieira ao fútbol turcoos branquivermellos só contan con José Carlos como central puro, ademais do reconvertido Carlos Pita.\n"Se hai dúas fichaxes urxentes agora mesmo son dous defensores. Coa saída de Vieira, quedamos con poucos activos do primeiro equipo no posto", explicou este xoves o técnico albaceteño nunha xornada de portas abertas para a prensa. O persoal, que se atopa concentrado desde o día 29 de xullo en Vilalba, continúa inmerso nunha pretemporada na que cultivou tres vitorias -unha delas na quenda de penaltis- e unha derrota.\nCoa marcha do portugués Miguel Vieira ao Istambul Basaksehir otomán, o Lugo quedou cunha evidente carencia na posición de central. Carlos Pita, xunto a José Carlos, son os dous únicos xogadores do primeiro persoal que poden cubrir a súa ausencia. Ante unhas molestias do defensor sevillano antes do partido contra o Real Oviedo, no centro da zaga formaron Pita e Brunet, este último xogador da Polvoreira. Ambos callaron unha boa actuación, na que destacou o acerto na saída de balón.\n"Evidentemente, Pita pode achegar moitas cousas nesa posición que un central puro necesitaría puír moito. Gústame como xoga na defensa; a súa idade e a súa intelixencia co balón son a clave", indicou Jiménez.\nAdemais de dous centrais, o adestrador do Lugo busca a chegada de tres ou catro xogadores de campo máis, entre eles dous futbolistas de banda esquerda, un centrocampista creativo e un dianteiro. "Necesitamos dous zurdos que teñan velocidade para achegar no xogo ofensivo. Ademais diso, un mediocentro creativo con bo trato do esférico", afirmou. O último dos hipotéticos reforzos sería un ariete "completo, que poida dar descanso a Manu Barreiro" ao longo das 42 xornadas de Liga. De momento, Canella foi o único reforzo na defensa este mercado.\nESQUEMA TÁCTICO. En canto ás posicións no terreo de xogo, Eloy Jiménez pretende "manter o modelo" co que terminou a pasada tempada, un 4-4-2. "Seguiremos igual, cun esquema táctico con alternativas en función do rival", explicou.\n"O Ángel Carro ten que ser o noso principal apoio esta tempada. Nunha categoría como Segunda División, o apoio dos de casa é básico para saír adiante", asegurou o albaceteño. O ano pasado, o Lugo acumulou un total de 8 vitorias, 6 empates e 7 derrotas en casa, algo "a mellorar" para o míster.\nCD Lugo plantilla Eloy Jiménez\nEl Lugo incorpora al lateral izquierdo brasileño Zé Ricardo\nPablo Durán 07/jul./22


Resolucións aprobadas polo Pleno do Parlamento de Galicia no Debate anual de política xeral - Parlamento de Galicia\nO Pleno do Parlamento de Galicia, na sesión do día 14 de outubro de 2015 aprobou, no punto único da orde do día (Debate anual de política xeral: doc. núm. 41588, 09/DEBA-000003), as seguintes resolucións:\n«O Parlamento de Galicia insta a Xunta de Galicia a impulsar e coordinar a redacción, por parte do sector leiteiro galego e segundo as súas demandas e propostas, dun plan estratéxico de futuro para o sector lácteo galego para reforzar e asegurar a posición de liderado do sector lácteo galego en España e poder facer fronte á crise actual nun mercado liberalizado, así como a apoiar este co afondamento no desenvolvemento dunha planificación específica para o lácteo dentro do Programa de desenvolvemento rural 2014-2020 como suma ás medidas destinadas a axudar o sector a curto prazo diante da difícil situación que está a padecer, e formulando unha planificación complementaria dentro del a medio e longo prazo centrada en dar respostas a situacións estruturais do noso sector lácteo.\nAsemade, promoveranse dentro deste plan as liñas destinadas a apoiar a calidade diferenciada, fomentando tamén o avance na consecución de maior valor engadido para o leite mediante a mellora da súa transformación e comercialización con base no desenvolvemento de novos produtos e na integración das cooperativas no marco transformador e comercializador.»\nAprobada por 43 votos a favor, 31 en contra e ningunha abstención.\n(Resolución resultante da transacción elaborada entre a proposta de resolución núm. 19 das presentadas polo G.P. Mixto e a proposta de resolución núm. 27 presentada polo G.P. Popular de Galicia)\n«O Parlamento de Galicia insta a Xunta de Galicia a intensificar o fomento do asociacionismo municipal e a racionalización da estrutura territorial de Galicia, completando o proceso de diálogo co Concello de Vigo e os outros trece concellos que integran a Área Metropolitana de Vigo, e escoitando a todos os grupos políticos que integran as respectivas corporacións municipais, co fin de consensuar as modificacións que procedan na Lei 4/2012, do 12 de abril, e poñer en marcha a Área Metropolitana no ano 2016. »\n(Resolución resultante da transacción elaborada polo G.P. Mixto da resolución núm. 20 presentada polo G.P. Popular de Galicia)\n«O Parlamento de Galicia insta a Xunta de Galicia a incrementar os orzamentos para educación, dependencia e sanidade mellorando a xestión e os medios materiais e humanos dos mesmos.»\nAprobada pola unanimidade dos 74 deputados e deputadas presentes.\n(Proposta de resolución núm. 3 do G.P. Mixto).\n«O Parlamento de Galicia manifesta a súa firme condena da violencia machista e comprométese a rexeitar e actuar politicamente ante calquera tipo de acción ou declaración de calquera responsable político que xustifique, ampare, provoque, fomente ou subvalorice a muller e a violencia exercida contra ela e insta a Xunta de Galicia e os partidos políticos a actuar do mesmo xeito.»\n(Proposta de resolución núm. 4 do G.P. Mixto).\n«O Parlamento de Galicia insta a Xunta de Galicia a que aplique un criterio único de transparencia e publicidade para todas as listas de contratación temporal en toda a administración pública galega e nos organismos dependentes dela, para que deste xeito podan ser consultadas libremente e en todo momento polos seus usuarios como xa vén acontecendo en gran parte da administración.»\n(Proposta de resolución núm. 14 do G.P. Mixto).\n«O Parlamento de Galicia insta o Goberno Galego a colaborar co colectivo social Long Hope na demanda impulsada contra o Estado noruegués para reclamar o recoñecemento do dereito a percibir as súas pensións de xubilación ou que se lle devolvan os impostos recadados; así como esixir do Estado español que presente unha demanda interestatal contra Noruega diante do Tribunal Europeo de Dereitos Humanos por incumprimento do Convenio Europeo de Dereitos Humanos vulnerando a prohibición de discriminación por nacionalidade en materia de seguridade social ao esixir a residencia aos nosos traballadores do mar emigrantes embarcados nos seus buques.»\n(Proposta de resolución núm. 9 do G.P. do Bloque Nacionalista Galego).\n«O Parlamento galego insta a Xunta a demandar da multinacional Alcoa o compromiso de mantemento da actividade produtiva na fábrica coruñesa co seu correlato de mantemento da totalidade dos postos de traballo coa definición dun plan industrial que garanta os investimentos necesarios e nun marco de colaboración por parte da Xunta de Galicia para concretar un novo sistema estable de prezos que favoreza a continuidade das empresas que son grandes consumidoras de enerxía eléctrica.»\n(Proposta de resolución núm. 18 do G.P. da Alternativa Galega de Esquerda).\n«O Parlamento de Galicia insta a Xunta de Galicia a facer efectiva a universalidade na atención sanitaria, prestacións farmacéuticas e ortoprotésicas e impulsar a prevención e promoción da saúde, establecendo ademais como prioritarias a mellora da atención primaria, saúde sexual e saúde mental e reforzando a prevención e tratamento das drogodependencias e do VIH no noso País.»\n(Proposta de resolución núm. 31 do G.P. da Alternativa Galega de Esquerda).\n«O Parlamento galego insta a Xunta de Galicia a facer unha política turística que incida en que as estancias medias dos turistas que visitan Galicia sexan máis largas, facendo unha promoción adecuada e realizando campañas máis ambiciosas, promocionando o turismo de cruceiros que se está incrementando moito nos portos de Vigo e Coruña. Para elo é moi importante contar cunha imaxe propia de “marca” onde se promocione todo o conxunto de Galicia. Todo isto coa participación das entidades locais e coas empresas do sector afectado ao respecto.»\nAprobada por 67 votos a favor, 0 en contra e 6 abstencións.\n(Proposta de resolución núm. 18 do G.P. dos Socialistas de Galicia).\n«O Parlamento galego insta a Xunta de Galicia a cumprir todas as propostas de resolución aprobadas nos debates do Estado da Autonomía dende que o Sr. Feijoo é presidente da Xunta de Galicia.»\n(Proposta de resolución núm. 40 do G.P. dos Socialistas de Galicia).\n«O Parlamento galego insta a Xunta de Galicia a deseñar políticas comerciais nos principais portos galegos orientadas á captación de clientes, co obxectivo de dominar o percorrido da mercancía, en colaboración coas principais empresas e cos operadores loxísticos internacionais; favorecer os investimentos necesarios para integrar redes de intermodalidade que permitan ofrecer servizos máis completos, fomentando acordos entre as empresas asentadas preto dos portos e os operadores loxísticos internacionais e facilitar a xestión e intermodalidade para as cargas contenerizadas, mellorando as infraestruturas físicas e de comunicacións que permitan a óptima xestión de cargas en tempo real.»\n(Proposta de resolución núm. 27 do G.P. dos Socialistas de Galicia).\n«O Parlamento galego insta a Xunta de Galicia a que, con carácter de urxencia, demande do Goberno central medidas e recursos humanos e materiais que faciliten a participación electoral da cidadanía galega, e do resto da cidadanía española, que residen no exterior de España. As medidas deben contemplar, cando menos, campañas de información institucional sobre o procedemento de voto, dotación de persoal aos consulados e viceconsulados, habilitación de oficinas consulares provisionais espalladas polo territorio onde resida cidadanía española no estranxeiro, adecuación dos horarios destas oficinas consulares ás necesidades dos cidadáns: apertura fóra da xornada laboral, en fins de semana, etc.»\n(Proposta de resolución núm. 34 do G.P. dos Socialistas de Galicia).\n«O Parlamento de Galicia insta a Xunta de Galicia a incluír dentro do Proxecto de lei de economía social que está a elaborar a redución do capital mínimo para crear unha cooperativa, así como a desenvolver actuacións na promoción do cooperativismo en Galicia atendendo á realidade deste sector e contando coa súa participación.»\nAprobada por 43 votos a favor, 25 en contra e 6 abstencións.\n«O Parlamento de Galicia insta a Xunta de Galicia a continuar afondando nas medidas de apoio á infancia, coa ampliación do bono gardería para que os pais e as nais que non dispoñan de praza nunha escola infantil pública reciban unha axuda, coa creación do bono coidador no rural para as familias de zonas nas que non dispoñan de escolas infantís e con axudas directas de 100 euros ao mes para cada neno ou nena que naza a partir do 1 de xaneiro de 2016 que contribúan a afrontar os gastos básicos (alimentación, cueiros, mudas e medicamentos) que supón o nacemento dun fillo, e que se establecerán en función da renda per cápita familiar, o que permitirá que poida chegar a oito de cada dez familias galegas.»\n«O Parlamento de Galicia insta a Xunta a consolidar os proxectos educativos innovadores, facéndoos compatibles coa viabilidade do sistema e prestando apoio á autonomía dos centros educativos a través do reforzo da autoridade docente, da achega de recursos económicos e da progresiva creación de prazas de auxiliares administrativos nos centros educativos, comezando por aqueles que teñan máis de 400 alumnos.»\n«O Parlamento de Galicia insta a Xunta de Galicia a continuar o proceso de mellora das infraestruturas hospitalarias de Galicia, e de xeito concreto a:\n— Iniciar os trámites para a aprobación dun plan director do Complexo Hospitalario Universitario de Ferrol e comezar a súa primeira fase, coa remoción dunha planta de hospitalización.\n— Adxudicar no primeiro trimestre do ano 2016 as obras de ampliación do Hospital da Costa.\n— Rematar as obras do novo bloque cirúrxico no CHUAC (A Coruña) en 2015.\n— Rematar as obras do novo edificio de hospitalización do Chou (Ourense) en 2016.\n— Rematar as obras de ampliación do Hospital do Salnés en 2016.\nAprobada por 41 votos a favor, 24 en contra e 9 abstencións.»\n«O Parlamento de Galicia, co obxecto de reducir a taxa de mortalidade e a carga de enfermidade por cancro colorrectal, insta a Xunta de Galicia a estender de xeito progresivo o programa de detección precoz do dito cancro, xa pilotado na Área Sanitaria de Ferrol e na actualidade tamén implantado na de Ourense, Verín e O Barco de Valdeorras, ao territorio de toda a comunidade autónoma.»\nAprobada por 67 votos a favor, 1 en contra e 6 abstención.\n«O Parlamento de Galicia insta a Xunta de Galicia a concretar nos orzamentos da Comunidade Autónoma para o ano 2016 un programa de impostos cero no rural, de xeito que ningunha transmisión de leiras en solo rústico nin a transmisión ou ampliación de explotacións agrarias paguen imposto de transmisións patrimoniais, así como que a agrupación de leiras rústicas tampouco pague o imposto de actos xurídicos documentados.»\nAprobada por 41 votos a favor, 31 en contra e 2 abstencións.\n«O Parlamento de Galicia insta a Xunta de Galicia a continuar intensificando as actuacións derivadas do desenvolvemento da Estratexia de internacionalización da empresa galega 2020 a través de iniciativas como:\n—Desenvolver unha estratexia de promoción conxunta das cinco denominacións de orixe do sector vinícola galego, co obxectivo de reforzar a súa presenza internacional e fomentar a súa comercialización en mercados de destino, mellorando a súa competitividade e impulsando os seus resultados das exportacións.\n—Activar o programa Re-Acciona Export co obxectivo de impulsar as estratexias de internacionalización das empresas galegas mediante asesoramento específico en cada unha das etapas en que se pode atopar unha empresa: inicio, consolidación ou diversificación de mercados.\n—Pór en marcha unha nova liña de apoio financeiro a fondo perdido co fin de que as empresas galegas poidan ter presenza en mercados internacionais de forma individualizada, completando así as iniciativas xa existentes de presenza conxunta.»\nAprobada por 41 votos a favor, 24 en contra e 9 abstencións.\n«O Parlamento de Galicia insta a Xunta de Galicia a realizar as actuacións precisas que permitan o pleno desenvolvemento do Plan de infraestruturas xudiciais, e particularmente insta a Xunta de Galicia para que se dirixa ao Concello de Vigo co fin de lograr a efectiva cesión dos terreos necesarios para dotar a cidade das infraestruturas xudiciais precisas para a configuración da Cidade da Xustiza de Vigo, co obxecto de finalizar as infraestruturas previstas no plan aprobado no seu día.»\nAprobada por 43 votos a favor, 24 en contra e 7 abstencións.\n«O Parlamento de Galicia insta a Xunta de Galicia a elaborar un plan galego da igualdade no ámbito educativo que sirva de referente a todos os centros educativos para abordar o tema da educación en igualdade e da prevención da violencia de xénero desde unha perspectiva estrutural, integral e transversal, e no que se recollan de forma sistemática as medidas que se deben desenvolver nas diferentes áreas do ámbito educativo e dirixidas a toda a comunidade educativa: orientadores, inspección, profesorado, alumnado e ANPAs.»\nAprobada por 49 votos a favor, 1 en contra e 24 abstencións.\n«O Parlamento de Galicia insta a Xunta de Galicia a renovar o compromiso co galego e a concienciar sobre a súa utilidade a través da planificación de diversas medidas e actividades que propicien a creación de actitudes positivas de cara á lingua propia de Galicia en todos os ámbitos da sociedade galega, co deseño dun plan de dinamización do galego entre a mocidade e afondando nas relacións internacionais cos países de fala lusófona.»\nAprobada por 42 votos a favor, 31 en contra e 1 abstención.\n(Proposta de resolución núm. 38 do G.P. Popular de Galicia).\n«O Parlamento de Galicia insta a Xunta para que vele pola nosa riqueza cultural, tanto desde a conservación e a protección dos bens patrimoniais coma desde a difusión e a proxección de produtos e proxectos creativos xurdidos do tecido cultural galego, ao tempo que afrontará a redacción dunha lei de museos que recoñeza o papel fundamental dos museos como espazos vivos de reflexión, investigación e divulgación cultural.»\n«O Parlamento de Galicia insta a Xunta de Galicia a incluír dentro dos orzamentos da Comunidade Autónoma de Galicia para o ano 2016, e en coherencia coa política fiscal que o Goberno galego vén desenvolvendo ata o de agora, unha intensa baixada fiscal, coa redución fundamentalmente para as rendas medias e baixas do tramo autonómico do imposto sobre a renda das persoas físicas e a elevación do mínimo exento no imposto de sucesións e doazóns ata os primeiros 400.000 euros por herdeiro, coa tributación só a partir desa cifra, o que equivale a que o 99 % dos galegos e das galegas non pague por este imposto por herdanzas entre ascendentes, descendentes e cónxuxes, e que o 1 % restante pague menos.»\nAprobada por 41 votos a favor, 16 en contra e 17 abstencións.\n«O Parlamento de Galicia acorda seguir traballando a prol do consenso de todos os grupos unha vez iniciada a tramitación parlamentaria da Lei do solo e insta a Xunta de Galicia a que, unha vez que esta sexa aprobada na Cámara galega, se inicie de xeito inmediato o desenvolvemento do seu regulamento para que sexa aprobado no vindeiro ano co fin de facilitar a aplicación da nova normativa.»\nAprobada por 41 votos a favor, 15 en contra e 18 abstencións.\n«O Parlamento de Galicia insta a Xunta de Galicia a continuar co esforzo realizado na planificación da xestión de residuos e abordar no ano 2016 a construción dunha planta de compostaxe nas instalacións do vertedoiro de Areosa.»\n«O Parlamento de Galicia insta a Xunta de Galicia a defender o autogoberno de Galicia, dentro do marco constitucional e o pleno e estrito respecto aos dereitos que a Galicia lle corresponden como nacionalidade histórica e que o Estatuto recoñece, en compatibilidade coa cohesión e unidade de España e a pluralidade de identidades e necesidades dos pobos que a compoñen.»\n«O Parlamento de Galicia insta a Xunta de Galicia para que sume ao esforzo na loita contra a pobreza e a desigualdade económica ás entidades locais (concellos e deputacións provinciais), convocándoas para trazar un protocolo coordinado que inclúa medidas como a posta en marcha dun programa para evitar os cortes de luz por non pagamento ás familias galegas máis vulnerables, asumindo o custo de dúas mensualidades da tarifa, continuar axilizando a tramitación da Risga desde a entrada do expediente na Xunta, coa posta a disposición do material de apoio á mobilidade a aquelas persoas con dificultades que o precisen, ou con bonificacións para familias con baixos salarios do gasto de medicamentos equivalentes ás que xa se recoñecen por lei aos parados sen prestación ou perceptores da Risga.»\n«O Parlamento insta a Xunta de Galicia a poñer en servizo neste ano 2015 os treitos II e III da vía de altas prestacións entre Sarria e Monforte, que completará o eixe autonómico Lugo-Monforte de Lemos, e antes do final da lexislatura o treito Celeiro-San Cibrao da vía de alta capacidade Costa Norte así como a autovía da Costa da Morte. Así, sumaríanse case 54 quilómetros en vías de alta capacidade de titularidade da Comunidade Autónoma aos 466 existentes no día de hoxe e consolidaríase o feito de que catro de cada cinco galegos estarán a menos de quince minutos dunha vía de alta capacidade. Ademais, avanzarase nesta lexislatura nos tres treitos da conversión en autovía do corredor do Morrazo, iniciándose as obras do treito I neste mesmo ano 2015 e as do treito II no ano 2016.»\n«O Parlamento de Galicia insta a Xunta de Galicia, dentro da Axenda de competitividade Galicia-Industria 4.0, a desenvolver unha estratexia integral de optimización loxística axeitada á nova industria, baseada nunha análise exhaustiva dos recursos loxísticos existentes, que implique a todos os axentes industriais, para identificar os aspectos claves na loxística 4.0, racionalizando o uso das capacidades actuais e promovendo a optimización do seu uso no futuro.»\n(Proposta de resolución núm. 32 do G.P. Popular de Galicia).\n«O Parlamento insta a Xunta de Galicia a propoñerlles aos concellos de Vigo, A Coruña e Santiago acordos para avanzar na posta en marcha do billete combinado tren+bus, para que as tres terminais aeroportuarias estean máis coordinadas e sexan máis accesibles para todos os cidadáns.»\n«O Parlamento insta a Xunta de Galicia a completar o saneamento das rías galegas, principalmente as da Coruña-O Burgo, Vigo, Ferrol, Arousa e Pontevedra, ofrecendo así continuidade ao maior pulo dado ao saneamento das rías na comunidade galega.»\n«O Parlamento de Galicia insta a Xunta de Galicia a afondar nos programas de fomento da actividade física e do deporte de base e de tecnificación e alto rendemento, nomeadamente estes últimos dirixidos á participación de deportistas galegos en competicións internacionais, así como nas medidas dirixidas á celebración e consolidación de eventos deportivos de carácter nacional e internacional en Galicia, dadas as positivas repercusións deportivas, turísticas e económicas destes eventos para a comunidade autónoma.»\n«O Parlamento de Galicia insta a Xunta de Galicia a afondar na achega de competitividade á nosa frota pesqueira, con especial atención á frota pesqueira artesanal, deseñando e poñendo en marcha un plan de desenvolvemento, sustentabilidade e competitividade da pesca artesanal en Galicia, que contaría cun plan de emprego e formación, coa elaboración de plans de mellora da comercialización de determinados recursos e co impulso das marcas de calidade e denominación de orixe, así como na mellora da eficiencia enerxética e o incremento da rendibilidade das unidades pesqueiras mediante a execución do Proxecto de reconversión da frota pesqueira para a substitución do combustible actual por gas natural licuado (GNL).»\n«O Parlamento de Galicia insta a Xunta de Galicia a desenvolver unha liña de apoio específica para investimentos que estimule o fortalecemento dos centros de investigación e tecnolóxicos de Galicia co fin de mellorar a súa capacidade de xerar, validar e transferir coñecemento ás empresas galegas, especialmente no ámbito da aplicación das novas tecnoloxías e da mellora da súa competitividade.»\n«O Parlamento de Galicia insta a Xunta de Galicia a adoptar en 2016 todas as medidas necesarias para rematar a implantación da sede electrónica, da plena dixitalización do sistema único de rexistro e do seu sistema de cita previa. O obxectivo é ofrecer á cidadanía tanto a posibilidade de inicio electrónico de todos os seus procedementos coma unha maior comodidade, evitando atrasos e esperas, para aquelas persoas que opten por presentar en papel a súa documentación, unificando ambas as entradas nunha rede integral de información dixitalizada que permita a eliminación do papel na súa tramitación interna.»\n«O Parlamento de Galicia insta a Xunta a traballar polo ensino galego, garantindo un mellor acceso ao conxunto do alumnado, máis idiomas e máis tecnoloxía, a través dun reforzo do Plan de aprendizaxe trilingüe, da aposta polas TIC e da dixitalización de contidos educativos.»\n«O Parlamento de Galicia insta a Xunta de Galicia para que lles solicite aos operadores por xunto de produtos petrolíferos que participan na distribución polo miúdo de carburantes en Galicia a rebaixa do prezo dos carburantes aplicados aos consumidores galegos, co fin de que queden equiparados coa media do Estado.»\n«O Parlamento de Galicia insta a Xunta de Galicia para que lle dea continuidade a programas específicos de apoio ao emprego xuvenil, afondando nos procesos de atención personalizada que oriente os mozos e as mozas á mellor saída laboral, impulsando e ampliando a formación dual, continuando co programa de incentivos á contratación de mozos e mozas, e seguindo a subvencionar durante un ano a afiliación á Seguridade Social dos menores de 30 anos que se establezan como autónomos.»\n«O Parlamento de Galicia insta a Xunta de Galicia para que amplíe o vindeiro ano o Plan para parados de longa duración e con cargas familiares posto en marcha neste exercicio, de xeito que estas persoas sigan sendo un colectivo prioritario dos programas de cooperación con entidades sen ánimo de lucro e se reforce a oferta formativa que se está a desenvolver neste eido.»\n«O Parlamento de Galicia insta a Xunta de Galicia a levar a cabo as seguintes actuacións en relación cos empregados públicos:\n— continuar co proceso de recuperación dos niveis salariais dos empregados públicos, completando a recuperación da paga extra de 2012, mediante o aboamento do 50 % dela en 2016;\n— continuar cos procesos de creación de emprego fixo nos servizos públicos galegos, mediante convocatorias de ofertas de emprego que se acollan á ampliación das taxas de reposición aprobadas polo Goberno tal como solicitou Galicia;\n— e avanzar nun mecanismo de mobilidade dos empregados públicos que lles permita, mediante concursos de traslado máis áxiles, sinxelos e con maior periodicidade, achegarse á súa localidade de residencia e progresar na súa carreira profesional.»\n«O Parlamento de Galicia insta a Xunta a apoiarse na Lei do Sistema universitario de Galicia (SUG) e no novo modelo de financiamento universitario para impulsar, desde o respecto á súa autonomía, unha maior coordinación e colaboración das tres universidades galegas nos ámbitos da docencia e a investigación, co fin de seguir avanzando no proceso de modernización iniciado nos últimos anos.»\n«O Parlamento de Galicia insta a Xunta de Galicia a continuar co desenvolvemento do “socio tecnolóxico” e co expediente de contratación de alta tecnoloxía sanitaria recentemente adxudicado polo Servizo Galego de Saúde; iniciativa cuxo obxecto é dotar o Servizo Público de Saúde de Galicia da alta tecnoloxía necesaria para aumentar a calidade asistencial, mellorar a dispoñibilidade de equipamento e atender de forma máis eficiente a demanda de realización de probas diagnósticas e procedementos terapéuticos que empregan estas tecnoloxías, nomeadamente dotando antes do remate do ano 2015 o Hospital Universitario Lucus Augusti cos equipos de radioterapia e medicina nuclear.»\n«O Parlamento de Galicia insta a Xunta de Galicia para que, na liña da Estratexia galega de atención integral á cronicidade, dea continuidade aos proxectos de innovación sanitaria de Innova Saúde “Hospital na casa” e “Fogar dixital asistencial”, que facilitarán a transformación do modelo asistencial, pasando dun modelo de atención reactivo a un proactivo, cuxos principais eixes sexan a promoción da saúde, a prevención da enfermidade, a abordaxe da cronicidade, a autoxestión e o autocoidado da enfermidade e mais a promoción dun envellecemento activo e saudable.»\n«O Parlamento de Galicia insta a Xunta de Galicia a continuar a:\n— Abrir prazas públicas de residencias, centros de día e para persoas con alzhéimer, así como potenciar e diversificar programas de actividades de lecer que promovan o envellecemento activo das persoas maiores de Galicia.\n— Incrementar as prazas públicas para persoas con discapacidade, poñer en marcha novos servizos dirixidos a cubrir as súas necesidades especificas de carácter terapéutico-asistencial, así como levar a cabo iniciativas que faciliten a adquisición de servizos de promoción da autonomía persoal e servizos complementarios de asistencia persoal.\n— Mellorar a atención na nosa comunidade autónoma das persoas dependentes, coa inclusión no vindeiro ano 2016 no sistema de 10.000 novos dependentes.»\n«O Parlamento de Galicia insta a Xunta de Galicia a impulsar iniciativas que certifiquen a calidade da oferta de aloxamento ao longo do Camiño de Santiago e, nese senso, a desenvolver un distintivo de calidade turística para os albergues de peregrinos tanto públicos coma privados, así como a desenvolver o Plan director do Camiño impulsando a colaboración e a cooperación coas deputacións provinciais, constituíndo as mesas provinciais do Camiño e poñendo en marcha distintos aspectos como sendas peonís ou vías de tránsito para garantir a seguridade vial dos peregrinos.»\n«O Parlamento de Galicia insta a Xunta de Galicia a poñer en marcha as actuacións previstas no Plan de banda larga 2020, para o impulso e desenvolvemento de redes de banda larga ultrarrápidas, co fin de acadar os obxectivos establecidos por Europa e de que todos os galegos e galegas poidan ter acceso a estas redes no 2020, cunha cobertura de polo menos 30 megas para a totalidade da poboación e de 100 megas para núcleos de máis de 500 habitantes.»\n«O Parlamento de Galicia insta a Xunta de Galicia a promover a ordenación dos montes de Galicia, tanto en unidades amplas de xestión coma en pequenas parcelas forestais, apostando polas sociedades de fomento forestal (Sofor) e garantindo a consecución dunha xestión forestal sustentable e mais favorecendo a certificación forestal en amplas superficies de produción forestal.»\n«O Parlamento de Galicia insta a Xunta de Galicia a que reforce o actual programa para incentivar o retorno de galegos emprendedores a Galicia que residan fóra da nosa comunidade, co obxecto de impulsar o crecemento produtivo da nosa terra, incrementar o número de empregados e axudar a paliar o déficit demográfico de Galicia.»\n«O Parlamento de Galicia insta a Xunta de Galicia a desenvolver unha estratexia de apoio á biotecnoloxía, para mellorar a competitividade das empresas do sector en Galicia, incluíndo entre as distintas medidas un programa de axudas destinado a fortalecer as súas capacidades de desenvolver novos produtos e servizos e a acelerar a súa chegada ao mercado.»\n(Proposta de resolución núm. 31 do G.P. Popular de Galicia).


Mostrando o intervalo 421 - 430 de 895 resultados.\nPresentado en la Casa el libro "Testimonios gallegos en Madrid" de Luis Miguel Aparisi Laporta 11/11/2015\nO delegado da Xunta en Madrid e director da Casa de Galicia José Ramón Ónega López presidiu esta tarde a presentación do libro editado pola Asociación Cultural dá Vieira "Testimonios gallegos en Madrid" do enxeñeiro e historiador especializado en temas madrileños, Luís Miguel Aparisi Laporta. A obra é unha recompilación "estatuaria, lapidaria e toponimia conmemorativa" de Galicia na capital de España. No acto interviñeron, ademais do autor, o presidente honorario da Real Academia de Belas Artes de San Fernando, Antonio Bonet Correa e o presidente da Asociación Cultural da Vieira, Enrique Santín Díaz.\nLer máis sobre NP pres. libro Testimonios gallegos en Madrid Vieira »\nYolanda López presenta na Delegación da Xunta de Galicia en Madrid/Casa de Galicia o seu poemario "Con el tambor del viento" 05/11/2015\nLer máis sobre NP - Libro CON EL TAMBOR DEL VIENTO, de Yolanda López »


Física teórica - Wikipedia, a enciclopedia libre\nCómpre revisión, especialmente no relativo ás definicións, aos conceptos e aos termos empregados (posibles deficiencias na tradución); cómpre referencias tamén\nDe ser posible, sería mellor substituír este marcador por outro máis específico. (Desde maio de 2010)\nA Física teórica, tamén denominada Física matemática, é unha rama da física que considera o coñecemento do mundo a través da construción dun modelo da realidade ou teoría física que se usa para racionalizar, explicar e predicir fenómenos físicos.\n3.1 Teorías principais, ou da corrente principal\n3.2 Teorías de propostas\n3.3 Teorías de franxas\nA Física intenta comprender o mundo elaborando un modelo matemático e físico da realidade que se utiliza para racionalizar, explicar e predicir os fenómenos físicos, suscitando unha teoría física da realidade. Dentro deste campo, a Física teórica baséase na matemática e adquire unha identidade propia a partir das revolucións cuántica e relativista de principios do século XX.\nMétodo[editar | editar a fonte]\nTódalas ciencias da natureza posúen unha característica común: son ciencias experimentais, é dicir, os coñecementos acumulados foron obtido mediante a experimentación sistemática. Este procedemento denomínase método científico experimental. Hai tres tipos de teorías en física: comúns, propostas e de bordo ou experimentais.\nAlgunhas teorías físicas están contrastadas pola observación, mentres que outras non resisten a proba. Unha teoría física é un modelo de sucesos físicos e non pode ser probado a partir de axiomas básicos. As teorías físicas son un modelo da realidade (ou modelan a realidade) e son unha estratificación do que foi observado, provindo de predicións de novas observacións.\nNo entanto a física teórica basea o seu progreso no uso da matemática para predicir fenómenos que aínda non foron observados experimentalmente así como outros que nos permiten coñecer o universo en formas non accesibles experimentalmente, en base a principios ben demostrados experimentalmente. No entanto a demostración final de todo coñecemento en física é experimental e ata que non se demostra desta forma as predicións da teoría non se pode estar seguro da validez dunha teoría ou modelo. Un exemplo está nos aceleradores de partículas nos que se buscan en moitas ocasiones partículas previstas polo modelo da física de partículas e frecuentemente atópanse outras non previstas inicialmente e que fan cambiar o modelo.\nAs teorías físicas poden ser aceptadas se permiten facer predicións correctas e desmentir predicións falsas. As teorías físicas máis sinxelas tenden a ser aceptadas sobre as máis complexas. O mesmo pasa coas que enlazan diversos fenómenos do campo da física. O proceso de proba dunha teoría física é parte do método científico.\nTeorías principais, ou da corrente principal[editar | editar a fonte]\nAs teorías principais (Mainstream theories), tamén chamadas teorías centrais ou teorías da corrente principal, forman o corpo principal do coñecemento dos puntos de vista tanto experimental como científico. Son teorías aceptadas pola comunidade científica internacional por gozaren dunha calidade científica verificada nas probas de repetición e por seren consistentes coa ciencia e a experimentación existentes e consolidadas.\nExemplos de teorías físicas da corrente principal son a Mecánica clásica, a Física da materia condensada, a Dinámica, o Electromagnetismo, a Teoría de campo, a Dinámica fluída, a Relatividade xeral, a Física de partículas, a Mecánica cuántica, a Teoría do campo cuántico, a Física do estado sólido, a Estrutura electrónica de materiais, a Relatividade especial, o Modelo estándar, a Mecánica estatística ou a Termodinámica.\nTeorías de propostas[editar | editar a fonte]\nAs teorías de propostas (Proposed theories) son teorías relativamente novas que inclúen dentro do estudo da física aproximacións científicas, medios para determinar a validez de modelos e novos tipos de razoamento usadas para chegar á teoría. As teorías de propostas engloban teorías de "franxas" mentres están en proceso de asentamento (e ás veces de gañar unha aceptación máis ampla). Normalmente as teorías de propostas non foron verificadas.\nExemplos de teorías físicas de propostas son a Teoría dinámica da gravidade, a de Emerxencia, a Gran teoría da unificación, a Gravidade Loop quantum, a Teoría M, a do Universo plasma, a Teoría de cordas ou a Theoría de todo.\nTeorías de franxas[editar | editar a fonte]\nAs teorías de franxas (Fringe theories) inclúen calquera nova área de investigación científica no proceso de se tornaren estables e, algunhas delas, teorías de propostas. Poden incluír ciencias especulativas e abranguer campos e teorías da física presentadas conforme á evidencia coñecida. Xeralmente fanse conforme a teoría concreta unha serie de predicións asociadas.\nAlgunhas das teorías de franxas tórnanse teorías amplamente aceptadas como parte da física. Outras acaban sendo desaprobadas e rexeitadas. Algunhas teorías de franxas constitúen unha especie de protociencia. O falseamento da teoría orixinal conduce ás veces á reformulación da teoría.\nExemplos de teorías físicas de franxas son a da Fusión fría, a Teoría dinámica da gravidade, a Gran teoría da unificación, a Gravidade Loop quantum, a Éter luminífero, a Enerxía orgónica, a do Sistema recíproco, a Teoría do estado permanente ou a Teoría de todo.\nTraído desde "https://gl.wikipedia.org/w/index.php?title=Física_teórica&oldid=5496885"\nAtención desde maio de 2010\nA última edición desta páxina foi o 22 de xuño de 2020 ás 10:10.


O PP de Láncara expresa a súa decepción polas actitudes do alcalde: “Xera máis problemas que solucións” - Lugo - Stadio Sport - Diario Digital de Opinión Independiente\n21:20 h. martes, 18 de enero de 2022\nO PP de Láncara expresa a súa decepción polas actitudes do alcalde: “Xera máis problemas que solucións”\nSantiago Cubillas non entende que o alcalde “critique melloras para os seus veciños” como as que suporán os traballos que realiza a Deputación no amaño de varias pistas\nO presidente e voceiro do Grupo Municipal Popular en Láncara, Santiago Cubillas, expresou a súa decepción polas actitude do alcalde socialista, Darío Piñeiro que, “xera máis problemas de solucións”\nOBRAS DA DEPUTACIÓN\nDías atrás o rexedor aparecía nos medios de comunicación queixándose porque a maquinaria da Deputación marchou do municipio tras un mes traballando “e agora que regresan, tamén se queixa, a pesar de que é máis que evidente que as pistas nas que están actuando necesitaban un arranxo”\nOs populares non entenden que o alcalde critique melloras para os seus veciños, con independencia da administración que as promova e reclama máis obxectividade e menos partidismo no seu proceder.\nINFORMACIÓN SOBRE O CATASTRO\nOs populares tamén rexeitan “as críticas absurdas” que desde a Alcaldía dirixiron ao PP local, responsabilizándolles pola revisión catastral que se está a acometer no municipio. Santiago Cubillas lembra que estas actuacións son promovidas pola Dirección Xeral do Catastro dependente do Ministerio de Economía e Facenda e sinala que, este organismo, dispón dun teléfono no que resolve as dúbidas que poidan xurdir: máis en concreto, o número 982265101,( extensión 1 e 1) onde todos aqueles que chamen son atendidos por un profesional.\nDesde o Partido Popular dubidan do bo funcionamento da oficina que prometeu habilitar o alcalde no Concello, para consultar datos en relación co Catastro, en concreto, si nesta oficina se “informará ou desinformará”\nO ALCALDE DESDÍCESE\nOs populares lembran que “non é a primeira vez que o alcalde socialista se ve na obriga de desdicirse das súas afirmacións”. De feito semanas atrás as queixas do rexedor versaban sobre o reintegro de 16.000 euros que o Concello tiña que pagar a Facenda, “querendo culpar á anterior corporación de mala xestión”.\nNo último pleno municipal, aclaran os populares, o “alcalde tivo que recoñecer que se trataba dunha devolución normal”, que afectaba a case ao 90 % dos concellos de Galicia, xa que Facenda ingresou 464.000 euros na Facenda local e só correspondían 448.000 euros.\nQUE SE POÑA A TRABALLAR\n“Cando non son queixas, son invencións ou versións sesgadas da realidade. Como cando dixo aos veciños do Campo da feira que a anterior Corporación aprobara instalar uns depósitos de gas natural alí. Nunca existiu tal proxecto, pois ademais é un emprazamento imposible por ser zona de especial protección no plan urbanístico. Así levamos catro meses, botando culpas de todo aos anteriores e sen realizar outras propostas que non sexan máis que seguir as que había de antes”.\nDesde o PP de Láncara, piden ao alcalde “que se deixe de inventar contos e que se poña a traballar para todos os veciños dunha vez”- conclúen.


A CIG-ENSINO volve gañar as eleccións sindicais no San Xerome Emiliani e incrementa a súa representación - CIG Ensino\n18 Setembro 2020 21:37\nA CIG-ENSINO volve gañar as eleccións sindicais no San Xerome Emiliani e incrementa a súa representación\nEste luns día 9 celebráronse as eleccións sindicais no centro San Xerome Emiliani. Elixíanse tres delegadas e delegados de persoal. A CIG-Ensino obtivo os tres delegados que se elixían cun apoio do 64,3% dos votos emitidos, gañando de novo as eleccións neste centro, onde xa contaba con dous dos tres delegados, e incrementando a representación. A CIG-Ensino agradece a todas as traballadoras e traballadores o apoio recibido.\nCómpre considerar que estes resultados prodúcense nun centro en que desde o ano 2008 a CIG-Ensino levou a cabo dúas demandas de conflito colectivo pola modificación da xornada laboral dunha parte dos traballadores ou dúas demandas por despedimento, entre outras accións.\nFinalmente, estes resultados súmanse aos obtidos neste sector, o dos centros de atención a persoas con discapacidade, convenio en que a CIG-Ensino ten a maioría en Galiza e para o que acaba de reclamar unha entrevista coa Consellaría de Traballo destinada a demandar melloras neste servizo e a negociación dun convenio de ámbito galego.


Inicio > A Coruña > DODRO > HISTORIA DODRO\nNACIMIENTO - HISTORIA DODRO\nNós agardamos que esta achega poida servir no futuro para animar á elaboración dun estudio máis amplo e documentado, pois o interese de moitos feitos ben o merecen.\nO agora municipio de Dodro nos tempos do antigo réxime estaba dividido en dúas xurisdiccións: a de Dodro e Lestrove e a de Rianxo, todas elas pertencentes á provincia de Santiago.\nCando se instauran os novos concellos constitucionais, aínda que Dodro non figura, si o fan os de Laíño e Lestrove no partido xudicial de Padrón.\nA capital municipal actual é Tallós, onde actualmente se atopa a casa consistorial, pero iso non sempre foi así, a capital municipal estivo tamén en Lestrove e en Vigo.\nA existencia dunhas mámoas, na aldea de Bexo, e duns petroglifos, na aldea de Imo, é a proba máis palpable de que as terras do concello de Dodro tiveron habitantes dende fai bastantes milleiros de anos, aproximadamente polo ano 3800 a. C.\nTrala cultura megalítica desenvolveuse a que hoxe chamamos cultura castrexa, por seren os castros as súas pisadas máis patentes. Coñécese o emprazamento de varios castros no municipio, aínda que o único catalogado e o máis destacable sexa o que está situado entre as aldeas de Imo e Castro.\nO descubrimento no século IX por parte do bispo de Iria Flavia, Teodomiro, dunha tumba que inmediatamente identificou coa do Apóstolo Santiago, discípulo de Xesucristo, fai nacer arredor dese lugar a cidade de Santiago de Compostela, á que se chegará a través de varios camiños, un dos cales é a Ruta do Mar de Arousa, no que Dodro está incluído.\nÉ no século XVI cando comeza o asentamento de varias familias nobres en Dodro. Así atopamos dentro dos límites municipais varios pazos como son os pazos de Ermida, Vigo e Tarrío, entre outros.\nTodos estes inmobles teñen a súa singular historia, que máis adiante iremos contando. Comezaremos polo Pazo de Vigo, da casa dos Bendaña; a penas quedan restos, pois os principais elementos arquitectónicos e ornamentais, incluída a torre, foron trasladados ó Pazo de Meirás (Sada), onde adornan os seus xardíns e outras dependencias.\nO Pazo de Ermida é quizais un dos lugares de Dodro que máis chama a atención. Foi na casa solariega dos ermida, onde o historiador de Galicia don Manuel Murguía, esposo da gran poetisa Rosalía de Castro, tivo a ocasión de observar como cunha subida de auga durante unha forte choiva no ano 1872, subían a flote fragmentos de ladrillos romanos, tellas e pedras, procedentes dun pequeno e curioso castro; hai documentos que din que debeu ser residencia dun xefe na Idade Media. Antigamente na horta do pazo existía un frondoso madroño que viu como co paso dos anos se formaba nel, a pouca altura do chan, un asento; dise que este era o lugar predilecto de Rosalía dende o que admiraba a fermosura da paisaxe e no que concibiu os seus cantares e poesías; trala morte da súa nai en 1868, a poetisa galega refuxiouse nas Torres de Lestrove, como tamén se coñece o Pazo de Ermida; en 1881 escribiu nese lugar Padrón y las inundaciones, e pensase que deu vida ou rematou no pazo: Follas novas, El primer loco, Costumbres Gallegas, El Domingo de Ramos e Cartas a Murguía. Foi tamén nas Torres onde, por inspiración da Organización Republicana Galega Autónoma (ORGA), o 26 de marzo de 1930 se celebrou o Pacto de Lestrove, no que se asina a alianza das distintas forzas republicanas galegas non nacionalistas. A finais do ano 1929 e comezos de 1930 a Dictadura caía, a República xa se vía vir e as faccións do republicanismo galego non se poñían de acordo; daquela tomouse a decisión de converxer nun só feixe a tódolos republicanos da rexión con vistas a acelera -lo proceso de caída do réxime monárquico e prepararlle o terreo á república; fíxose unha reunión clandestina en Roxos pero alguén debeu de traizoalos e, por iso, finalmente Xesús San Luís Romero acompañado de Constante Nogueira e Andrés Suárez tiveron que marchar ó Pazo da Ermida, onde o vello republicano Xosé Vázquez Batalla lles ofreceu a súa casa para celebra -lo clandestino comicio. A reunión, á que acudiron representantes dos diversos partidos e agrupacións que compoñían o espectro republicano, tivo lugar o 26 de marzo de 1930; nun primeiro plano estaba a ORGA, os promotores do acto, e o Partido Radical cos seus líderes á cabeza, Casares Quiroga e Abad Conde; xunto a eles, o Partido Radical -Socialista, o Partido Republicano Federal, unha representación da sección galega da FUE e algúns republicanos a título persoal, así como varios sindicalistas ex -militantes da CNT; en total, máis de medio centenar de asembleístas. Tralos debates de rigor, os asistentes acordan a creación da Federación Republicana Galega (FRG) co obxectivo da implantación do réxime republicano democrático en España e loitar pola autonomía de Galicia; Casares Quiroga irá ó Pacto de San Sebastián como representante da FRG.\nNo terceiro aniversario do Pacto, xa en plena república, volveron reunirse case tódolos asistentes, no mesmo lugar para agasallar a Vázquez Batalla cun pergameo que conmemoraba a data daquel acto.\nO Pazo de Tarrío ou Torre de Laíño\nA existencia de vestixios datados no megalistismo neolítico e na Idade do Bronce, evidencian asentamentos de poboación dende moi antigo. As mámoas, os castros e os petroglifos son abundantes en todo o concello.\nAs mámoas da Paradegua son catro e sitúanse en Bexo no fondo que hai ó lado esquerdo da AC-305, non é posible precisalas súas dimensións nin a súa forma en detalle porque as súas características topográficas e a abundante vexetación, fan que o acceso ó xacemento sexa case imposible.\nO petroglifo de Bouza Abadín atopámolo en Imo, a uns 200 metros da dita aldea. Estes restos arqueolóxicos son un conxunto de interese histórico e artístico da Idade de Bronce, formado por gravados circulares e figuras de animais moi esquematizados. As lendas do lugar intentan explicala orixe destes gravados. Conta a tradición que no monte de Bouza Abadín había unhas marcas que eran do cabalo de Santiago Apóstolo e preto de alí dous asentos na pedra, nos que estiveran descansando este e unha muller.\nNo lugar de Bexo, ademais das mámoas da Paradegua emprazase o castro da Veiga de Abaixo ou Murallas de Bexo, situado onda o Monte Carboeiro, terceira altura do concello; para acceder a el hai que ir pola pista que vai cara a Teaio; a situación do castro non é moi boa, xa que se utilizaron as súas pedras para a construcción, quedando actualmente moi poucas. Este lugar tamén ten lendas sobre a súa orixe; o Apóstolo tamén se relacionado con este lugar, aquí está a cama onde facía penitencia. Dende este lugar gózase da mellor vista do estuario do Ulla.\nNa aldea de Lestrove, situada tralo Pazo de Ermida, na caída do monte de Vilar, atopámolo castro de Lestrove, un xacemento de forma circular que se atopa cuberto de densa vexetación o que impide poder apreciar ben a súa estructura.\nEsparexidos polo concello atopamos castros como o de Traxeito e o do monte Xián, en Revixós, pero quizais o xacemento máis coñecido e estudiado sexa o castro de Imo; este xacemento, situado entre as aldeas de Imo e Castro, ten no seu conxunto unha forma case triangular, moi redondeada, co seu vértice apuntando cara o sur, o seu estado de conservación é bastante bo, sen modificacións apreciables a excepción da parte norte, na que se escavou algo para aproveitamento do cultivo; diante do castro, a uns 100 metros, hai unha pequena elevación cun peche elíptico de grandes pedras cravadas no chan,denominada a ”A Coroa da Moura”. Ó norte deste xacemento, na elevación en que se asenta a aldea de Castro, pódese aprecia a existencia dun castro maior, pero moi modificado e coas defensas derruídas para o aproveitamento agrícola do terreo; nas terras de labor pódense recoller pequenos restos de cerámica.\nComo trazo común a todos estes restos prehistóricos, temos a súa atribución ós mouros, non os musulmáns, senón os considerados mitoloxicamente como os primeiros habitantes de Galicia. Hai lendas que narran existencia de ouro soterrado e de túneles de pedra que comunican os castros entre si.\nRef: 7972 - Ultima modificación:24-09-2008\nVolver a HISTORIA DODRO


Máis de 200 dispositivos entregados para mellorar a conectividade do alumnado durante a pandemia | Universidade de Vigo\nA UVigo envía routers con wifi para que o estudantado poida seguir a súa formación\nPontevedra é a provincia na que se repartiron a maior parte dos dispositivos\nImaxe dun dispositivo recibido por un estudante no seu domicilio\nMª del Carmen Echevarría DUVI 15/04/2020\nMáis de 200 estudantes da Universidade de Vigo xa recibiron os dispositivos Mifi, pequenos routers con wifi, enviados pola institución académica viguesa e que lles permitirán arranxar os problemas de conectividade que sofren nas súas vivendas familiares ou lugares onde están a pasar o confinamento por mor da COVID-19. A recepcións dos dispositivos 4G de Orange, con 100 xigas mensuais e cun período de uso de catro meses, prorrogables outros dous, culmina un proceso que comezou hai máis de mes e medio, cando a Universidade abriu un período para que o alumnado con problemas de conectividade trasladase a súa situación aos decanatos e direccións dos seus respectivos centros. “Previamente, o reitor puxérase en contacto con Universia na procura dunha solución para estes estudantes con problemas de conectividade e tras un proceso de negociación coas grandes compañías de telefonía, que amosaron unha colaboración total, chegamos a un acordo con Orange, que aceptou a nosa proposta e proveunos dos aparatos”, explica José Luis Míguez, vicerreitor de Planificación e Sostibilidade.\nTodas as peticións recibidas nos decanatos e direccións de centros, tras una estudio preliminar, foron remitidas á Vicerreitoría de Ordenación Académica e Profesorado onde se analizaron e posteriormente contactouse co alumnado que as realizara para avaliar se procedía atendelas. “Intentamos dar resposta a aqueles estudantes que non teñen nada, porque noutros casos teñen a opción de falar coas súas compañías de telefonía para que lle melloren o servizo”, explica Míguez, que lembra que por estes dispositivos os estudantes non teñen que abonar ningunha cantidade e quedan cubertos ata xuño, o que inclúe o período de exames.\nPola súa banda, o reitor, nun escrito remitido ao alumnado que recibiu os dispositivos, asegura que “para resolver estes problemas, a solución que nos pareceu máis acaída foi alugar equipos que permitan conectarse para seguir as clases e tamén para realizar os exames. Esperamos que con estes equipos poidades seguir o curso co maior aproveitamento posible, dentro das dificultades que todos e todas estamos a ter”, sinala Manuel Reigosa.\nEnviados ás catro provincias galegas e máis aló\nOs dispositivos enviáronselles ás e aos seus destinatarios en dúas quendas, unha primeira na que a maioría se distribuíron entre localidades, do rural, na súa meirande parte, da provincia de Pontevedra, seguida da de Ourense, A Coruña e Lugo. Nun segundo envío, os Mifi mandáronse de novo de xeito maioritario a localidades da provincia de Pontevedra, seguida de Ourense, A Coruña e Lugo, aínda que desta volta, un dispositivo foi remitido a un estudante que se atopa en Alemaña e outro en Ávila.\nOs dispositivos deberán devolverse nos centros, ao remate do mes de xullo, ou ao inicio do vindeiro curso 2020/2021.


Recuperar correo electrónico eliminado en Outlook - DataNumen\ncasa produtos DataNumen Outlook Repair Recuperar correo electrónico eliminado en Outlook\nRecuperar correo electrónico eliminado en Outlook\nQueres eliminar os correos electrónicos por erro?\nBaleirou o cartafol Elementos eliminados demasiado pronto?\nLost correos electrónicos que non se poden recuperar?\nErros estraños no ficheiro PST?\nLost o contrasinal do seu ficheiro PST?\nProblemas de recuperación de correo de Outlook?\nDataNumen Outlook Repair resolve facilmente todo isto e moito máis.\nRecuperar un correo electrónico normalmente eliminado de Outlook é sinxelo. Cando se fai clic no botón Eliminar, o correo electrónico colócase realmente no cartafol Elementos eliminados. Ir ao cartafol permite ler o correo electrónico completo e pódese mover facilmente a outro cartafol.\nNon obstante, se se baleira o cartafol Elementos eliminados ou se elimina o elemento cun Ctrl-Eliminar (o que Microsoft denomina eliminación dura), o correo electrónico eliminarase de Outlook permanentemente. A recuperación de correo electrónico de Outlook faise entón moito máis difícil.\nSegundo o soporte de Microsoft, "... se non move elementos ao cartafol Elementos eliminados antes de eliminalos, estes elementos eliminaranse de forma dura e non poderá recuperalos do cartafol Elementos eliminados".\nO único xeito de recuperar este correo electrónico é usando DataNumen Outlook Repair - Realizar un traballo rápido e sinxelo de resolución do problema.\nFunciona con Outlook 97, 98, 2000, 2002, 2003, 2007, 2010, 2013, 2016 e 2019.\nRecupera completamente as mensaxes de correo de Outlook, cartafoles, posts, citas, solicitudes de reunión, contactos, listas de distribución, tarefas, notas, revistas, notas e moito máis.\nPode recuperar todos os correos electrónicos en Outlook, xa sexa de texto sinxelo, formato RTF ou HTML.\nOs anexos de correo de Outlook recupéranse integramente.\nOs obxectos incrustados recupéranse integramente.\nSoporte para ficheiros PST de máis de 2 GB de tamaño e división de ficheiros PST se é necesario.\nSoporte para xerar ficheiros PST en formato Outlook 97-2002 e Outlook 2003-2010.\nReparación por lotes compatible.\nNon se requiren coñecementos técnicos.


O paro baixa en Galicia pero sobe no conxunto de España en agosto | Canal Rías Baixas\nAgosto despídese deixando boas noticias en Galicia. A nosa comunidade foi a que rexistrou unha baixada máis importante de paro, con 2.639 persoas que saíron das listas das Oficinas Públicas de Emprego. Unha vez máis, o turismo é a explicación.\nDende UXT piden que os datos se cuantifiquen e se cualifiquen. Apuntan que a hostalería é un sector de marcado carácter temporal.\nEsta temporalidade das novas contratacións tamén foi destacada pola presidenta da Deputación de Pontevedra. Na provincia, o paro se reduciu en 918 persoas.\nOutro dato negativo é o incremento do número de familias que xa non reciben ningunha prestación. Por iso, dende UXT buscan pór en marcha unha Iniciativa Lexislativa Popular que blinde a percepción duns salarios mínimos que garantan que todos os fogares poidan chegar a fin de mes.\nArtigo anteriorO paro baixa en Galicia pero sobe no conxunto de España en agosto\nSeguinte artigoO Noia Fútbol Sala loitará na casa pola Copa Deputación\nChega a Sanxenxo o XI Torneo Internacional de Tenis Cadete\nA Mancomunidade asina mañá a cesión á Xunta dos terreos para...\nSen solución o problema dos aparcadoiros a mes e medio do...


Yolanda Díaz di que Podemos defende subir o SMI e que a decisión "está agora na parte maioritaria do Goberno"\nTemas: SALARIO MíNIMO MINISTERIO DE TRABALLO UNIDAS PODEMOS EMPRESARIOS PODEMOS IPC\nDi que xa hai acordo cos sindicatos, pero non cos empresarios.\nPor Europa Press / Redacción | VALENCIA | 13/09/2021 | Actualizada ás 13:48\nA vicepresidenta segunda e ministra de Traballo e Economía Social, Yolanda Díaz, reiterou este luns a súa vontade "clara" de subir o Salario Mínimo Interprofesional (SMI) pese ao rexeitamento da Confederación Española de Organizacións Empresariais (CEOE), e apuntou que "a decisión non está nesta parte da coalición", en Unidas Podemos, senón que "está agora mesmo na parte maioritaria do Goberno", en mans do Partido Socialista.\nAsí o manifestou en Alacante, tras manter unha reunión de traballo co 'president' da Generalitat valenciana, Ximo Puig, ao ser preguntada polas negociacións para subir o salario mínimo interprofesional.\nDíaz insistiu en que "é coñecida" a posición do seu Ministerio de subir o SMI e para iso concitou o "diálogo social de manual". Así, lamentou a posición das patronais que "entraron pedindo a conxelación do SMI este ano, é dicir, pedindo cero e saen pedindo cero. Isto, teñen que entender, non é negociar, isto é outra cousa", censurou.\nSABE "ONDE PODE ESTAR O ACORDO"\nA ministra, que asegurou que lle gustaría ter "un acordo co maior número de interlocutores sociais", explicou que este fin de semana traballou "informalmente" cos sindicatos e sabe "onde pode estar o acordo". Pero agora, "a decisión non está nesta parte da coalición, está agora mesmo na parte maioritaria do Goberno", apuntou.\nPara Díaz, "hai que subir o SMI" porque "a xente o está pasando mal" coa subida do IPC e "a prioridade para o Ministerio de Traballo e Economía Social son as persoas vulnerables", en concreto, "eses traballadores e traballadoras que están fóra de convenio, que o están pasando moi mal e que aínda que ás veces esteamos a falar de cantidades simbólicas, son moi importantes para as familias".\nAsí, subliñou a súa "disposición a conseguir un acordo cos sindicatos e ha de ser a outra parte do Goberno a que se pronuncie". "A miña posición é clara e o debate está no seo do Goberno", concluíu.\nO president da Generalitat valenciana, Ximo Puig, recibe á vicepresidenta segunda e ministra de Traballo e Economía Social Yolanda Díaz.. Joaquín Reina - Europa Press | Fonte: Europa Press\nYolanda xa está a pedir carné do PSOE ? De AGE pasando por UnidasPodemos ata alcanzar as Portas Xiratorias do PSOE ? De momento eso é o que ofrece a política no país dos ananos: os 20 € do SMI non resolverán siquera a factura da luz, por non falar do 3,3% de inflación que seguirá disparada ata o Nadal !\nNon o está a pedir porque non é parva. Quen a teñen en conta, e quen a temen, habían estar moito máis tranquilos con ela dentro do psoe.\nNinguén dixo que Yolanda fose "parva" senon todo o contrario dende que sentou por primeira vez no Parlamento de Galicia todo foron "ascensos" por iso presumo que pedirá o carné do PSOE en breve ! Lamentablemente a Política estase a converter nun lugar de residencia ¿Qué foi de Alexandra Kollontai? Dende que foi captada pola UPG non volveu abrir a boca e descansa no Parlamento de Galicia coma tantas outras que agora disque o van pensar despacio logo de 17 anos en nómina? Vivir para ver... http://www.parlamentodegalicia.es/C...\nEntre os 17 do BNG hai moito peso morto. Vividores da política e colocados por cuota. Faltan profesionais do seu e sobran diputados floreiro máis pendentes das modas das redes sociais que de baixar á lama e enzoufarse na loita por sobrevivir dos máis nista sociedade galega atrapada entre o síndrome de Estocolmo suicida co PP, o tancredismo madrillego do (inexistente) P$deG e un BNG perto de morrer de éxito...\nFashionaria es la viva imagen de divas del comunismo estilo Ceacescu.\nSe levase farrapos e greñas cadraría mellor na largura da túa mente...


Subministracións esenciais - Distribuidora de electricidad del Grupo Naturgy\nInicio / Usuarios / Subministracións esenciais\nDe acordo co que establece o artigo 52.4.i) da Lei 24/2013, de 26 de decembro, do sector eléctrico, considéranse subministracións esenciais, aquelas subministracións de ámbito doméstico nas que exista constancia documental formalizada por persoal médico de que a subministración de enerxía eléctrica é imprescindible para a alimentación dun equipo médico que resulte indispensable para manter con vida a unha persoa. En todo caso, estas subministracións circunscribiranse a persoas físicas na súa vivenda habitual.\nPara acreditar o cumprimento destes requisitos, debe achegar a seguinte documentación:\nCertificado médico vixente que confirme a existencia no punto de subministración dun aparato eléctrico indispensable para manter con vida a unha persoa.\nCertificado de empadroamento que acredite que a persoa á que está destinado o equipo médico reside nese punto de subministración.\nSelecciona unha opciónExpediente (con número de expediente)Subministración (con código CUPS)\nSó para as consultas asociadas a un expediente. Exemplo: EXP123456789102\nCertificado de empadroamento que acredite que a persoa á que está destinado o equipo médico reside no devandito punto de subministración. Podes achegar un arquivo nos seguintes formatos: .pdf .png .gif .jpg .jpeg .doc .docx .xls .xlsx .ppt .pptx .zip Tamaño máximo: 3 MB.


Por Noelia hace 2244 días\nNa primeira sesión desta clase (Formación do profesorado) a profesora falounos do anuncio da Fundación Atresmedia “Gracias profes” e sobre o vídeo de Santillana “Querido señor Germain…”. Isto foi algo que me chamou moito a atención, en primeiro lugar porque non vira o anuncio pero sobre todo porque na actualidade o papel do profesorado está recibindo moitas críticas e en escasas ocasións coma esta resalta a función imprescindible que ten este colectivo na sociedade.\nEn relación a isto, busquei información na que se resaltase o papel do profesorado e atopei unha páxina web (http://www.misqueridosprofesores.com/) na que aparecen expostas tres experiencias. Na primeira, Inma e Ángel, antiga alumna (agora profesora) e profesor reencóntranse e intercambian experiencias das súas aulas, asemade falan do motivo que levou a Inma a ser profesora de historia. Nesta conversación comentase a importancia da vocación, xa que sen esta Ángel, considera que xa non sería efectivo seguir ensinando. Os dous consideran necesario seguir os soños e facer o que un quere para poder estar satisfeito co que un fai e así facelo o mellor posible. A seguinte experiencia, pódese ver o reencontro entre Saturnino e Sergio. Estes dous profesores falan do papel da disciplina dentro da aula. Os dous consideran que é necesario que dentro da aula exista certo nivel de disciplina por parte do profesorado, xa que senón o alumnado “súbese a chepa”. Os tempos cambian, e mentres que antes tanto o alumnado como as familias respectaba o que dicía o profesorado, hoxe en día isto xa non sucede, cada vez cuestionase máis o papel do docente e a visión que se ten deles. Estes dous profesores tamén consideran que hoxe en día unha das características fundamentais que debe posuír todo profesor é a paciencia. E por último, o reencontro entre Lola e Javier. Falan da relación que tiveron como profesora e alumno e a que teñen agora como compañeiros de profesión. Ademais, falan sobre a realidade que se da hoxe en día, o profesorado non só ensina, tamén aprende.\nSentinme identificada con aspectos destas experiencia. Dende pequena eu sempre quixen ser mestra, pero dende que terceiro de primaria este soño tivo un maior significado. Xa non era un soño de pequena, senón unha aspiración de futuro. E isto foi por me gustaba moito a forma de ensinar da mestra. Ela disfrutaba estando con nos e ensinándonos todo o que sabía. Por outra banda, o longo do meu período educativo vivín distintas experiencias con respecto a profesores que son máis disciplinados nas súas clases e outros que non o son. Polo que a min respecta comparto a opinión de Saturnino e Sergio, sempre debe de existir certo grao de disciplina por parte dos mestres, pero sen esquecernos nunca de que disciplinan non ten o mesmo significado ca autoridade. Nunha aula non debe existir unha figura completamente autoritaria, senón que todos deben participar e dar a súa opinión de forma libre e respectado os demais. E, en canto a última experiencia, estou de acordo con que hoxe en día o profesorado non so debe ensinar senón que tamén debe aprender para así poder adaptarse aso cambios que os rodean e poder afrontalas novas situacións que se dan nas súas aulas.\nCreo que con estas experiencias podemos reflexionar sobre a formación do profesorado na actualidade e ver os cambios que se deron con respecto a figura deste. Ademais permite facer unha análise sobre a opinión que se ten do profesorado, sobre todo a das familias. Este é un aspecto moi impactante, porque se pasou de ver ao profesorado como unha figura de autoridade e a cal sempre tiña a razón e as familias apoiaban esta figura, a unha visión completamente contraria. As familias están en contra do profesorado, cada vez responsabilizáselle máis da educación dos alumnos aos mestres, cando esta debe ser unha tarefa compartida entre familias e escolas.\nDeixo o enlace do anuncio da fundación Atresmedia e do vídeo de Santillana:


Follas novas - Librería Tres Rosas Amarillas\nDespois de "Cantares gallegos" (1863) e o remuíño que esta obra supuxo, Rosalía de Castro dá un paso decisivo no proceso de emerxencia do campo literario galego con "Follas novas" (1880). O seu lirismo intrasubxectivo e radical, lonxe do romanticismo convencional, a nova flexión realizada da alegoría nacional de Galicia e a renovada concepción estética e autónoma do feito literario acaban por selar o vigor da literatura en galego e testemuñan a apertura de horizontes do proxecto que Rosalía de Castro lideraba. Todo fai que "Follas novas" sexa considerada unha das grandes referencias da poesía galega de todos os tempos. Anxo Angueira, profesor da Universidade de Vigo, escritor e ensaísta, ademais dos seus estudos sobre Méndez Ferrín ("A espiral no espello. Bretaña, Esmeraldina e o sistema literario galego"), vén centrando as súas investigacións no Rexurdimento (Rosalía de Castro, Curros Enríquez e Fernández Morales) e nas súas orixes (o Padre Sarmiento). Esta edición crítica de "Follas novas" ofrece, ademais dun longo estudo introdutorio, un detallado repertorio de notas sobre os textos e pormenorizados comentarios de cada un dos poemas. Imaxe de cuberta: retrato de Modesto Brocos, Fundación Rosalía de Castro.


O persoal das factorías da Coruña e Avilés instaron os Executivos galego e asturiano a pular por unha intervención das plantas.\nProtesta de persoal de Alu Ibérica.\nRedacción 16:35 do 18 de xuño de 2020\nAs organizacións sindicais con presenza na Mesa industrial creada para o mantemento da actividade nas plantas de aluminio da Coruña e Avilés instan o Goberno español, galego e asturiano a que tomen “as medidas legais necesarias para a intervención e control público da planta para poder garantir o emprego e a continuidade produtiva”.\nUnha petición que xa tivo resposta desde Asturias. A Xunta Xeral do Principado vén de reclamar ao Ministerio de Industria que tome o control e a xestión directa das factorías da antiga Alcoa, agora Alu Ibérica, até que se garanta o cumprimento dos acordos acadados entre a empresa e os traballadores e traballadoras das factorías de Avilés e A Coruña.\nA proposta, de Esquerda Unida, foi aprobada co apoio de socialistas e Podemos e a abstención de PP e Cs.\nMentres, na Galiza, o Goberno galego garda silencio perante a petición do persoal da planta da Coruña. A xunta de Feixoo non gosta de palabras como “intervención”, malia ter competencias para iso. A raíz do conflito de Alcoa en San Cibrao, a nacionalización ou intervención volve situarse no primeiro plano do debate político.\nintervención asturies GALIZA Alu Ibérica alu-ibérica


Os meus arxentinismos adquiridos e perdidos – O bico da néboa\nPublicado porO Bico da Néboa 19 Febreiro 2020 19 Abril 2020 Publicado enidiolecto,idiomas,vidaEtiquetas:arxentinismos,curiosidades,idiolecto,idiomas,lingua castelá,vida\nA Coruña, 17 de febreiro de 2020\nAprendín as bases da lingua castelá durante os tres anos da diplomatura, hai un montón de anos. Tiven profesoras de varios países: españolas, naturalmente, máis tamén latinoamericanas. Outras non eran falantes nativas de castelán, senón que viñan doutros países europeos. De todos os xeitos, todas elas eran doutoras o estudantes de doutorado en Filoloxía Española. Todas eran moi boas ensinantes, mais soamente unha destas deixou unha pegada bastante profunda na miña ánima de estudante de idiomas de vinte e pico anos. Chamábase María Victoria e viña de Bos Aires. Creo que tiña arredor de corenta e cinco anos, era unha muller bastante alta, cun carácter moi forte. Gustábame moito a súa decisión e a súa capacidade de ensinar o idioma de maneira eficaz, mantendo un balance equilibrado entre teoría e práctica. Foi neste período que comecei a sentir simpatía polos arxentinos, procurando de imitar os trazos fonéticos da pronuncia de María Victoria que, aínda que se esforzase moito en falar castelán estándar, tiña un acento porteño bastante forte.\nPerdín bastante de vista o castelán nos anos seguintes, non o estudiei durante a licenciatura. O meu plan de estudos tiña obrigatoriamente que incluír un exame de linguas non indoeuropeas, así que decidín que o ano xa ía ser bastante difícil cos exames de inglés e árabe. Anos despois, nun período no cal interesábame particularmente o fútbol suramericano, comecei a conversar en liña con algúns seareiros dos equipos de Bos Aires: en particular, os do Boca Juniors e River Plate. Nese período, aprendín toda unha serie de palabras e expresións que, anos despois, fixeron tolear aos castelanfalantes que encontrei na Inglaterra, nos anos do meu doutorado. A gran maioría deles eran españois e mexicanos e ficaban sorprendidos ao ouvirme usar palabras como “boliche” (bar/discoteca), “ortiva” (“confidente da policía”), “pelotudo” (“estúpido”), “ay che” (“hei”), “mina” (“rapaza”), e outras. Máis que nada, os españois enlouquecían coa miña pronuncia (“¿tenés que shegar ashí? ¿O que é isto? Non sei que idioma estasme a falar, mais castelán non é”, a miúdo dicíanme rindo – por suposto, aínda que agora estou a traducir as conversación ao galego, elas sempre tiñan lugar en castelán).\nLembro divertido como ficou alucinada a miña irmá galega ao ouvir expresións como “chamuyo” (“persoa pouco seria”), “gilada” (“banda de parvos”), “yuta” (“policía). A verdade é que entendo que debe de parecer moi raro a un falante nativo dunha lingua que un falante non nativo da mesma lingua fale unha variante non estándar cun acento tan marcado sen nin sequera ter vivido no lugar onde se fala deste xeito. É máis que normal. E aínda que nunca encontrei arxentinos na Inglaterra, eu creo que eles tamén pensarían que eu falaba un castelán moi raro, mesmo feo ao ser tan híbrido: na verdade, nunca vivira no Rio da Plata e o utilizar o voseo, imitar o acento, substituír o “vosotros” con “ustedes” e introducir algunhas palabras do léxico popular non me convertían nun falante do castelán de Arxentina ou Uruguai, soamente lle daba un pouco de cor a este idiolecto de base castelá que me atopaba a falar. Xa falamos de moitos anos atrás e durante os anos seguintes, ao falar sobre todo con españois (e algúns mexicanos, na verdade), perdín gradualmente todos eses arxentinismos e, hoxe en día, non sabería definir o meu castelán. Seguro, hoxe sigo a borrar moitas “s” dos finais de palabras e a utilizar “ustedes” por “vosotros”. Unha señora de Pamplona, que ensina castelán nunha escola, díxome que o meu acento é bastante neutro, máis ten trazos andaluces e arxentinos. Non sei se sexa unha avaliación acertada, pero sen dúbida paréceme unha definición interesante. 😀\nBen, non sei porque comecei a falar desa forma (María Victoria non falaba así nas súas clases e despois dela tiven unha profesora de Venezuela) e non sei porque deixei de facelo (non é ilegal, aínda, non si?), mais supoño que foi unha evolución natural do meu falar. É probable que a comunidade de seareiros de fútbol tivera unha influencia sobre min, aínda que soamente falaba con eles nos foros en liña. O costume de falar así quedou comigo durante os anos nos que non falaba case nunca con nativos do castelán (no período na Inglaterra, os mexicanos e españois normalmente falábanme en inglés), mais logo a interacción con nativos doutras variedades fíxome afastar da fala bonaerense (lembro con moito pracer a Juan Carlos, un rapaz colombiano que coñecín en Gales e encontrei tempo despois en Suecia: sempre quixo falar castelán comigo, a el o inglés realmente poñíao molesto). Sexa como for, o resultado é que hoxe non falo un castelán porteño, mais tampouco un castelán propiamente peninsular, senón un idiolecto híbrido. Sería interesante, ademais de divertido, ter un gráfico da dirección do meu castelán durante a miña vida e ver a que variedade tira máis nas varias décadas. Non me molesta de ningunha maneira o saber que non falo unha variedade definida (nin estándar, nin local): pódese considerar este curioso idiolecto como outra faceta da miña historia e da miña identidade.


Comezan as actividades das Escolas de Verán mosenses | A Peneira da Louriña\n« O BNG pensa que o goberno de Mos non aporta nada novo\nPedro Pereira reuniuse cos representantes dos traballadores do sector da pedra e do mármore »\nComezan as actividades das Escolas de Verán mosenses\nPublished 9 Xullo 2009\tSen clasificar 5 Comments\n:: Os 60 cativos que acudiron ao Parque da Canuda son os que están inscritos na primeira quenda deste programa, que continuará ata finais de agosto ::\nA Alcaldesa de Mos, Nidia Arévalo, visitou ós 60 nenos e nenas mosenses que están a participar na primeira quenda das Escolas de Verán 2009, organizadas pola concellería de Educación que dirixe a edil Julia Loureiro.\nA programación para esta quenda da primeira quincena do mes de xullo ten como tema central ós indios. Ata a finalización da mesma, o vindeiro mércores día 15, aínda están previstas as seguintes actividades: hoxe os rapaces inscritos nas Escolas de Verán realizarán a gymkhana titulada ‘Os indios chegan a Mos’; mañán, venres 10 de xullo, na praia viguesa do Vao, practicarán xogos competitivos na area; o luns 13, os nenos prepararán a festa que se celebrará o derradeiro día e na que farán, por grupos, actuacións de maxia e malabares; o día 14 de xullo, martes, terán unha saída ó Parque Forestal de Beade onde poderán divertirse participando en xogos con paracaídas; e por último, o mércores 15, celebrarase a festa ‘Wild West’ nun rancho no que cada tribu terá o seu propio lume de campamento e todas poderán participar no obradoiro de disfraces de indios.\nA segunda quenda das Escolas de Verán 2009 iniciarase o día 16 de xullo e rematará o venres 31. O tema que servirá de fío conductor das actividades durante esta quincena será a natureza. A terceira e cuarta quendas terán lugar durante a primeira e segunda quincenas do vindeiro mes de agosto. Os temas que as ocuparán serán as olimpiadas e a fantasía, respectivamente.\nO horario das Escolas de Verán é, de luns a venres, de 9.00 h a 14.00 h. O colexio escollido para desenvolver este programa é o CEIP Pena de Francia, e se dispón de autobús para o desprazamento dos cativos e dos monitores durante as saídas. Poden participar tódolos nenos e nenas escolarizados de entre 3 e 12 anos que estean empadroados no Concello de Mos.\nO prazo de inscrición está aínda aberto para participar nas quendas da segunda quincena de xullo, e da primeira e segunda quincenas do mes de agosto. Os interesados en obter máis información poden dirixirse á concellería de Educación, ubicada no centro Multiusos das Pozas, ou ó teléfono 986 339 404.\n5 Responses to “Comezan as actividades das Escolas de Verán mosenses”\n1 Mamen 9 Xullo 2009 ás 22:57\nE digo eu, ¿ que fan as cuidadoras dunha empresa privada como é o grupo Lar, atendendo os nosos rapaces ? E inda por riba facendolles propaganda a dita empresa nos uniformes das rapazas e no material entregado ós meniños.Señores espero que se estean dando conta do tipo de xentuza que temos gobernando o noso Concello.\n2 diogo 10 Xullo 2009 ás 06:29\nSeñores de A Peneira, teñen autorización dos pais dos cativos para publicar esa foto?\nPregunten non vaia ser que a Lidia co afán que ten polas cámaras non pedira permiso.\nMeu cativo está anotado a este curso, mas agora que sei\nque o dan os impresentabeis do grupo Lar, vou anulalo.\nA ver se me devolven os cartos.\nNunca esquecerei que o autobus que transportou aos matóns ao pleno da moción de censura era de esa empresa\n3 sarabia 10 Xullo 2009 ás 13:13\nNon me gusta nada este asunto que se trae a alcaldesa co grupo Lar: que si os matóns viñan nos autobuses do Lar,que si os nenos das nosas escolas públicas se queren ir a actividades do concello teñen que ir en autobuses do colexio Lar, agora decides cos monitores de actividades son do Lar e con uniforme do Lar (as actividades son moitisimo máis caras que o anos pasado)\nChungo, chungo a min que mo expliquen, demasiadas casualidades. E o peor é que utilicen os nenos e nenas para facer publicidade .\n4 nai 10 Xullo 2009 ás 13:14\nNidia ¿que favores tes que pagarlle os do lar?\n5 un de Cela 10 Xullo 2009 ás 16:18\nisto e como o campeonato de fuull-ostias, que non se celebrou, un favor.canto tardara nidia en darlle, o permiso de obra o colexio lar.ou ira no plan xeral todo xa feito?.o diretor do colexio lar e intimisimo de sandra temes.non lle regalara os traxes a nidia?.estes do pp divertidos si que son, e jeta teñen para dar e tomar.pero bueno en mos somos felices,xa non hai paro,aranxaron o poligono,por guizan xa non pasan camions,temos un servicio publico de autobuses que comunica todas as parroquias,o consorcio de emprego vai coma un tiro,o lixo recolenno de maravila,sobre todo dende que os do pp non enchen os contenedores.\ne sobre todo meu veciño xa non ten problemas laborais.que fino e carallo.\nPD.ESQUECIAME O DA GARDERIA ESTA TAMEN ARANXADO NIDIA ENCHUFOU A JEFA NA DIPUTACION.ISO E SABER TRABALLAR


O outono faise esperar: seguen as altas temperaturas | Galiciae\n► O TEMPO\nO tempo estival co que empezou outubro continuará durante toda a fin de semana. Os termómetros roldarán os 30 graos en Ourense, Pontevedra ou Compostela\nO tempo estival co que arrincou outubro continuará durante a fin de semana en toda Galicia. Os ceos despexados e as altas temperaturas serán a tónica dominante, chegando a superarse os 30 graos en Ourense e algúns puntos de Pontevedra. De feito, só no norte de Lugo contémplase a posibilidade dalgunha choiva feble nas primeiras e últimas horas deste venres, unha xornada que polo xeral estará marcada pola calor, principalmente no sur da comunidade. E é que as máximas serán moderadas nas capitais do norte (na Coruña non se esperan máis de 22 graos, mentres que na cidade da muralla chegarase aos 24 e en Compostela aos 27), pero en Pontevedra e Ourense sen dúbida haberá quen volva sacar os bañadores do armario, porque se alcanzarán os 30 graos na Boa Vila e os 32 na cidade das Burgas.\nUn panorama que se repetirá o sábado (as escasas nubes do venres desaparecen do mapa) e tamén o domingo. Será, en calquera caso, unha fin de semana de amplas oscilacións térmicas, xa que a sensación de calor das horas centrais do día contrastará co frío da mañá.\nA medio prazo, Meteogalicia prevé que o tempo máis propio do estío que do outono continúe a semana que vén.


Unha persoa con coronavirus paseando polo Carballiño. A Policía pide ter acceso as identidades dos positivos - BadalNovas\nInicio Actualidade Unha persoa con coronavirus paseando polo Carballiño. A Policía pide ter ...\nCRISPACIÓN E PREOCUPACIÓN NO CARBALLIÑO POLO COÑECEMENTO, A TRAVÉS DUNHA PUBLICACIÓN EN REDES SOCIAIS DO MÉDICO DO CENTRO DE SAÚDE DE BEARIZ, XOSÉ DOBARRO, DE QUE UNHA PERSOA ENFERMA DE CORONAVIRUS ESTIVO PASEANDO POLO CARBALLIÑO\nAsí o describe este coñecido médico que traballa no centro de saúde de Beariz e reside no Carballiño. O persoal Sanitario de la Comarca, ten acceso aos datos nominales dos “positivos a COVID19” e Xosé Dobarro asegura que viu a unha desas persoas que ten o virus activo pasear polo Carballiño e sen protección alguna. Reclama que se tomen medidas para que esto non volva a suceder e que non se pode confiar só na “responsabilidad individual general” da poboación, aínda que la maioría sexamos responsables. Podemos ir para atrás se non temos coidado.\nDe feito, a Policía Local do Carballiño xa reclamou hai semanas, ter acceso as identidades dos casos positivos do Carballiño para poder facer un seguimento do cumprimento da cuantena, sen iso, síntense impotentes a hora de actuar. Lembramos que no Carballiño, hai a día de hoxe 9 CASOS ACTIVOS en seguimento.\nO Psdeg-Psoe de Viana do Bolo pídelle ao alcalde, coherencia e sensatez”\nManuel Baltar valora na apertura de Gastrolimia a importancia do traballo cooperativo transfronteirizo para potenciar os recursos e as tradicións do territorio\nSométese a información pública o estudo de impacto ambiental o parque eólico Marcofán, situado nos concellos do Irixo, Boborás e Beariz\nAraújo pide desenvolver un Plan Municipal de Saúde Mental


A CONCELLERÍA DE CULTURA DA GUARDA PROMOVE Á INICIATIVA “DECORA O TEU NADAL”\nÁs asociacións e comisións de festas da Guarda están convidadas a participar no programa\nElena Baz Rodríguez, concelleira de Cultura do Concello de A Guarda\nTal e como comunicou a Concellería de Cultura da Guarda a asociacións deportivas, culturais, sociais e comisións de festas; o Departamento de Cultura ven de convocalos a participar no programa “Decora o teu Nadal”.\n“Con esta iniciativa búscase - tal e como avanzou Elena Baz Rodríguez, concelleira de Cultura - potenciar a participación das asociacións da vila, dándolles visibilidade e protagonismo na organización e decoración urbana deste Nadal 2016. Con este obxectivo nace unha iniciativa que leva como tema o “Decorado Urbano de Nadal”. Pode participar calquera asociación que sexa da Guarda, cun máximo de 1 proposta á que se lle outorgará un lugar para dita decoración, que será identificado co nome da mesma. Os materiais serán preferiblemente de refugallo, non contaminantes e resistentes ás condicións meteorolóxicas do exterior. Ademais, como novidade, o Concello da Guarda outorgará unha axuda económica para a adquisición do material de ser necesario”.\nO prazo que terán as asociacións participantes para realizar as decoracións será do día 9 ao 18. O día 19 de decembro faranse públicos na páxina web do Concello da Guarda tódolos decorados.\nPara confirmar a súa participación as asociacións deben facelo antes do vindeiro 29 de outubro. Dende o Concello da Guarda deséxase que esta sexa unha iniciativa de interese para todos e que axude a facer entender A Guarda como un espazo de expresión artística, no que todos poden participar no embelecemento da vila.


O 2019 xa está aquí\nafp_20190102_134717863 ADRIAN DENNIS\nO ano que entra vén con novas noticias\nLa Voz de la Escuela comeza a súa andaina polo 2019. Doce meses sen estrear cheos de expectativas e riscos. É tempo de planificacións. Empresas, organizacións e individuos fixan obxectivos e establecen estratexias para acadalos. Pero para acertar é necesario coñecer ben o terreo de xogo: que nos vai deparar este 2019? A maior parte dos acontecementos que van ocorrer sonnos descoñecidos, pero hai outros que están determinados porque o que vai pasar é consecuencia do que pasou.\n500 ANOS DA CONQUISTA DE MÉXICO\nHai cincocentos anos da chegada de Hernán Cortés a México: o 25 de marzo de 1519 fundou a primeira cidade, Santa María de la Victoria, hoxe desaparecida, e comezou a conquista do continente americano. Días máis tarde fundou Villa Rica de la Vera Cruz, antecesora da actual Veracruz, que agora está 70 quilómetros ao sur. Alí queimou dez das once naves da frota que trasladou aos españois desde Cuba, co que se fixo imposible a retirada.\n50 ANOS DA CONQUISTA DA LÚA\nAlgúns aínda seguen dubidando que o home chegara á Lúa, pero o certo é que nesta carreira espacial o presidente Kennedy conseguiu que un norteamericano puxera o pé no satélite antes cós rusos. A transcendencia do momento destacouna o astronauta Neil Armstrong ao dicir: «Este é un pequeno paso para un home, pero un gran paso para a humanidade».\n500 ANOS DA EXPEDICIÓN DE MAGALHÃES\nUnha frota de cinco navíos e 239 homes partiu de Sanlúcar de Barrameda o 20 de setembro de 1519. Exploraron a costa de América do Sur ao longo de 1520, pero tiveron que buscar refuxio. Pasado o mal tempo, continuaron e o 21 de outubro chegaron ao extremo sur de América e descubriron o estreito que hoxe leva o nome de Magalhães. Atravesar o océano Pacífico levoulles tres durísimos meses de escaseza e fame antes de chegar a Filipinas, onde Magalhães atopou a morte no enfrontamento cuns nativos.\nJuan Sebastián Elcano foi elixido capitán do Victoria, un dos dous barcos que quedaban, e comezaron o regreso a España, agora por rutas xa coñecidas. Pero só este buque conseguiría atracar en Sanlúcar de Barrameda, o 6 de setembro de 1522.\nCENTENARIO DO MUSEO DO PRADO\nEn 1785, Carlos III encargou ao arquitecto Juan de Villanueva a construción dunha sede para o Gabinete de Historia Natural, pero aínda non fora terminada cando os franceses invadiron España. Fernando VII retomou a idea, que xurdira en tempos de José Bonaparte, de abrir ao público as coleccións reais de pintura e escultura nun museo, como se fixera co Louvre en tempos da Revolución francesa. A idea prendeu especialmente na raíña Isabel de Bragança, que reuniu os cadros repartidos polos palacios reais e recuperou os que os Bonaparte levaran tras a ocupación. Con todo, morreu o ano anterior á inauguración do museo, que foi o 19 de novembro de 1819.\nO 29 de marzo o Reino Unido separarase da Unión Europea. A pesar da proximidade da data, aínda non están aprobadas as condicións definitivas deste acontecemento.\nNOVO EMPERADOR NO XAPÓN\nO 30 de abril abdicará Akihito do trono de Xapón e sucederalle o seu fillo Naruhito.\nO 26 de maio haberá en España eleccións de corporacións municipais, alcaldes e deputacións, e, nalgunhas comunidades, autonómicas. Ademais, os españois votarán polos seus representantes no Parlamento Europeo.\nOs Xogos Europeos terán lugar en Minsk, Bielorrusia, do 14 ao 30 de xuño. O Campionato Mundial de Baloncesto celebrarase na China do 31 de agosto ao 15 de setembro.\nAdemais, ao longo de 2019 produciranse moitos máis centenarios e efemérides. Entre eles pódense destacar estes:\nA Asemblea Xeral das Nacións Unidas declarou o 2019 Ano Internacional das Linguas Indíxenas.\nO 5 de febreiro haberá cen anos que comezou a famosa folga de La Canadiense en Barcelona.\nO 15 de febreiro será o quinto centenario do nacemento do colonizador de Florida, Pedro Menéndez Avilés.\nO 22 de febreiro haberá 200 anos que España vendeu Florida aos Estados Unidos.\nO 6 de marzo haberá 400 anos do nacemento do dramaturgo francés Cyrano de Bergerac.\n25 de abril: terceiro centenario da publicación do Robinson Crusoe de Daniel Defoe.\n2 de maio: quinto centenario da morte de Leonardo da Vinci.\n7 de maio: primeiro centenario do nacemento de Eva Duarte de Perón.\nO 24 de maio celebrarase o segundo centenario do nacemento da raíña Victoria.\nO 31 de maio haberá 200 anos do nacemento do poeta norteamericano Walt Whitman.\n28 de xuño: 500 anos que o novo rei de España Carlos I foi elixido emperador do Sacro Imperio Romano Xermánico co nome de Carlos V.\nO 1 de agosto, 200 anos do novelista norteamericano Herman Melville.\nCentenario da posta en marcha do metro de Madrid. A primeira liña, a que vai de Sol a Catro Camiños, inaugurouse o 17 de outubro. Aínda se chama Liña 1.\nO 3 de decembro farase o primeiro centenario do falecemento do pintor impresionista francés Pierre Auguste Renoir.\nPreparade na vosa aula un calendario colectivo do 2019. Reflectide nel os acontecementos que vos sinalamos que van ocorrer neste ano, pero investigade tamén vós para engadir outros, especialmente os máis próximos á vosa localidade ou ao voso centro, ou incluso acontecementos persoais ou familiares importantes. Dese modo teredes unha previsión do que vai ocorrer e poderedes preparar proxectos relacionados con algúns deles.\nArchivado en: Prensa-Escuela Parlamento Europeo Brexit Mundial de Baloncesto EE.UU.


Os socialistas emprazan a Candia a que deixe de desprestixiar aos alcaldes, e pídenlle que se poña a traballar para que Altri se instale na Mariña |\nHome Actualidade Os socialistas emprazan a Candia a que deixe de desprestixiar aos alcaldes, e pídenlle que se poña a traballar para que Altri se instale na Mariña\nLugo, 27 de Xaneiro de 2022. A secretaria provincial do PSdeG-PSOE na provincia de Lugo, Patricia Otero acusou hoxe a Elena Candia de utilizar a tribuna do Parlamento de Galicia “para tentar desprestixiar con insidias e mentiras aos alcaldes da Mariña, uns empregados públicos que dedican máis horas das que ten o día para traballar pola veciñanza”.\n“Lonxe de celebrar- como suxeriu Candia- o que si fan os alcaldes socialistas é apoiar e respectar a decisión lexitimamente adoptada polos traballadores, algo que ela non fai, e, ao mesmo tempo esixir ás Administracións que vixíen escrupulosamente o cumprimento do acordo ao que chegaron os traballadores con Alcoa. Coa finalidade de que cubas poidan poñerse en funcionamento antes de xaneiro de 2024”, puntualizou a Deputada.\nOtero explica que “tanto o insulto persoal como a manipulación son dúas constantes nas intervencións públicas da responsable provincial do PP. Por iso recomendámoslle que cambie ese tempo que emprega en sementar discordia, para que sexa verdadeiramente útil e se poña a traballar pola provincia”, insistiu.\nA responsable socialista emprazou a Elena Candia a que comece a súa folla de ruta “reclamándolle á Xunta que promova a instalación na Mariña da empresa Altri. Porque como comprobamos, ao silencio da Xunta ante as reivindicacións que os socialistas lle enviamos para promover este proxecto, súmase o vergoñento silencio de Elena Candia, que é incapaz de mover un só dedo para esixir ao Goberno de Feijóo que traballe para a instalación de Altri na Mariña. O único que denota con esta actitude, é que o PP e Candia non consideran importante a reindustrialización da súa comarca e os postos de traballo que esta empresa suporía”, advirte.\nPola contra, Patricia Otero denuncia que o PP “adicase a proclamar insidias contra aos alcaldes socialistas da Mariña Lucense. Os traballadores de Alcoa saben moi ben que contaron e contan co noso apoio para que a actividade industrial se recupere canto antes, e consolide un futuro de emprego digno. Polo tanto, reclamamos ao PP e a Elena Candia que apoie sen ambigüidades e sen fisuras a reivindicación do PSdeG para que Altri veña á Mariña, como xa o reivindicamos no Parlamento de Galicia”, remarcou.\nTags: AltriPatricia OteropsdeG A MariñaPSdeG provincia Lugo